text:
- TIOTAL
- Eas ann an Sgorrabreac, Port Rìgh, An t-Eilean Sgitheanach
- EXTERNAL ID
- QZP40_CARD_2495
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1910an; 1920an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34402
- KEYWORDS
- eas
cinneadh
slighe-coiseachd
Bidh Abhainn Chràcaig a' dol don mhuir mu dheireadh aig Sgorra Breac ann am Bàgh Phort Rìgh, Ged nach eil an t-eas seo uabhasach àrd, tha e na feairt-tìre tarraingeach air an t-slighe mhòr-chòrdte an cois a' chladaich eadar am bàgh is am baile agus an Sgeir Mhòr agus air adhart. Chaidh Sgorra Breac, a tha ear-thuath air Port Rìgh, a cheannach le Urras MhicNeacail ann an 1993 gus an ceangal fad-sheasmhach aig a' chinneadh leis an Eilean Sgitheanach a chomharrachadh. Bidh an t-urras a' stiùireadh agus a' cumail suas an àite airson a' phobaill


c: text/html

text:
- TIOTAL
- Eaglais na Paraiste, An Lagaidh an Ear
- EXTERNAL ID
- QZP40_CARD_5669
- ÀITE
- An Lagaidh an Ear
- SIORRACHD/PARRAIST
- ROS: Lagaidh
- LINN
- 1920an; 1930an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37297
- KEYWORDS
- cairtean-puist
eaglaisean
paraistean
An Lagaidh an Ear
Air a' chairt-phuist seo chithear Eaglais Paraiste An Lagaidh.
Bha an eaglais, a th' air a leagail a-nis, air a togail air Cnoc a' Chaibeil ann an 1818-19 le Seumas Gilleasbaig Greumach. Ghabh i àite eaglais na bu thràithe a bha na seasamh ann an lagan ann am Bruach Màiri a bha faisg air làimh. 'S ann bho lagan a tha an t-ainm Lagaidh a' tighinn

robotstxt: allowed

filter: keep


text:
Seinn nam fonn
Dè ur beachd mu dheasbad na h-oidhche a-raoir?
Tha an dà thaobh a' cumail a-mach gur e am fear acasan a fhuair làmh an uachdair.
Ach chan eil teagamh agam fhìn gur e muinntir Nas Fheàrr Còmhla a bhios nas toilichte an-diugh.
Chan ann air sgàth 's gun d' rinn Alistair Darling a' chùis air Ailig Salmond - cha d' rinn.
Ach, air sgàth 's gun do chuir an dithis an uimhir de dh'ùine seachad a' bruidhinn mun chuspair as fheàrr leothasan.
Bidh iad air dòigh mas ann mar sin a leanas cùisean.
Ceasnachadh
Mar a sgrìobh mi an là eile, bha Mgr Darling airson 's gum faiceadh daoine an deasbad mar chothrom Ailig Salmond a cheasnachadh air na planaichean aige airson neo-eisimeileachd.
Ghabh e an cothrom sin, a' cur ùine mhòr seachad a' faighneachd mun airgead a chleachdadh Alba neo-eisimeileachd.
Dhomhsa, cha do shoirbhich le Mgr Salmond an t-uallach a thionndadh air ais air an t-seann sheansalair - gu h-àraid mu nu cumhachdan ùra a dh'fhaodadh tighinn gu Alba ma bhòtas sinn airson an t-Aonadh a ghleidheadh.
Chaidh an dà thaobh às àicheadh gu bheil an reifreann an crochadh air an deasbad anns an Taigh-Chiùil.
Ach chuala sinn na fuinn a ghabhas iad anns na sia seachdainean a tha romhainn.
Chan eil fhios againn fhathast cò a bhios a' seinn nuair a thig toradh na bhòt a-staigh.


text:
Gustave Flaubert
B’ e Gustave Flaubert (IPA:ɡystav flobɛʁ) sàr-ùghdar Frangach. Rugadh e ann an Rouen air an 12mh neo an 13mh latha dhen Dhùbhlachd 1821[1][2] agus chaochail e air an 8mh latha dhen Chèitean 1880, ann am baile beag ris an canar Croisset.[3][4]
Mar sgrìobhadair rosg na b' fheàrr dàrna leth na 19mh linne, thug Gustave Flaubert buaidh làidir air litreachas na Frainge leis cho domhainn 's a bha a chuid mhion-sgrùdadh eòlais-inntinn agus am fìorachas litreachail aige, air sgàth cho soilleir 's a bha e taobh cleachdaidhean na daoine agus a’ cho-chomann, agus air sàilleabh cho cumhachdail 's a bha an stoidhle aige anns na nobhailean mòra a sgrìobh e, mar eisimpleir Madame Bovary (1857), Salammbô (1862), L'Éducation sentimentale (1869), neo fiù 's na sgeulachdan goirid aige, mar Trois Contes (1877).
Beatha[deasaich | deasaich an tùs]
Bhuineadh e do theaghlach bùirdeasach caitligeach ach 's e Pròstanaich a bh’ anns a chuid shinnsearan. Mar a thuirt e dha na Pròstanaich ann an Nîmes “‘S e fìor Chaitligeach a th’ annamsa fhèin, ach cha dìochuimhnichidh mi a-riamh gur e Pròstanach a bh’ anns mo shinnsear na b’ ainmeil.” [5][6] 'S e an dàrna mhac aig Achille Cléophas Flaubert (1784-1846), àrd dotair-lannsa aig an ospadal Hôtel Dieu ann an Rouen, agus a bhean Anne Justine Caroline (Fleuriot) (1793-1872), a bh’ ann an Gustave.
Fhuair a phàrantan sianar daoine-chloinne: Achille (1813 – 1882); Caroline (1816 –1817); Émile Cléophas (1818 – 1819); Jules (1819 – 1822); Gustave (1821 – 1880) agus Joséphine Caroline (1824 – 1846). Rugadh e an dèidh dha a phiuthair is dithis bhràthair na b' aosta a bhàsachadh. Dh’eug a mhàthair nuair a bha i trom le nighean, Caroline. 'S e Gustave fhèin a thug a cuid foghlaim dhi, mus do phòs ise. Fhuair Gustave Flaubert leanabas gu math brònach, is thug àrainneachd dhòrainneach anns am flat aig athair anns an ospadal ann an Rouen (Taigh-tasgaidh Flaubert an latha an-diugh[7]) buaidh mhòr airsan. A dh’aindeoin sin, chiùinich sin càirdeas a’ phiuthar bheag Caroline, a rugadh tro bliadhna an a dhèidh.[8] [9] Bha an teaghlach dhen bheachd gur e a bhràthair mòr a bha na bu chudromaiche is na bu sgileil, is lean esan athair mar àrd dotair-lannsa aig an ospadal.
'S e òganach fa leth romansach a bh' ann Flaubert agus bha uidh mhòr aige anns an litreachas mar-thà, ged nach robh e dealas idir air an fhoghlaim a fhuair e aig an sgoil Collège royal, neo an uair aig an àrd-sgoil Lycée de Rouen (bho 1832). Chaidh e a chur air falbh anns an Dùbhlachd 1839 airson dhìth-smachd agus rinn e a chuid dheuchainnean na aonar ann an 1840. Choinnich e Élisa Schlésinger ann an Trouville-sur-Mer, as t-samhradh 1836. Seo an tachartas na bu chudromaiche a thachair dha nuair a bha e òg, agus thug sin buaidh mhòr mhaireannach airsan. Chleachd e an gaol lasanta a dh’fhairich e anns an nobhail L'Éducation sentimentale, gu seachd àraidh anns an duilleig ainmeil far a “nochdas” Madame Arnoux ri beulaibh Frédéric òg aig a’ choinneamh geur searbh mu dheireadh eatorra.
Sheachain e an t-Arm air sgàth gun do bhuannaich e crannchar gill (gu cumanta aig an àm), agus ann an 1841 thòisich e air an Lagh ag ionnsachadh ann am Paras, gun dealas, ach bha e gu math beòthail brogail an siud co-dhiù. Choinnich e mòran dhaoine ainmeil ann an saoghal na ealain is na litreachas, mar an snaidheadair James Pradier agus an t-ùghdar Maxime Du Camp, deagh charaid aige, is fiù 's am bàrd agus sgrìobhadair dràma Victor Hugo. Leig e leas an Lagh, nach do chòrdadh leis a-riamh, anns an Fhaoilleach 1844 an dèidh droch Ghalair thuiteamach fhulang. Thill e gu Rouen, is an uair sin, bho an t-Òg-mhios 1844 bha e na thàmh ann an Croisset, ri taobh na Seine, faisg air Rouen. Sgrìobh e sgeulachd neo dhà agus a’ chiad dreach an nobhail L'Éducation sentimentale an siud. Chaochail athair agus a phiuthar bheag ann an corra sheachdain aig toiseach 1846, (dìreach dà mhìos an dèidh an torraicheis — 'S e Flaubert fhèin a thogadh nighean a phiuthar, Caroline). A bharrachd air sin, as t-earrach na bliadhna sin thòisich e càirdeas dòbhaidh eadar-ùineach fad dusan bliadhna leis a’ bhan-bhàrd Louise Colet. Sgrìobhadh esan tòrr litrichean dhise is bheireadh e gu ìre a chuid bheachdan taobh obair an sgrìobhadair, seòltachd an Fhraingis agus na smuaintean aige taobh chàirdeas eadar na boireannaich is na fireannaich an sin. Lean sin mus do bhriste iad is sgrìobh e a litir mu dheireadh dhi air an 6mh latha dhen Mhàrt 1855. Ged an do dh’fhàs e gu math reamhar na bhodach, 's e òganach làidir spòrsail a bh’ ann an Gustave Flaubert, seach gu robh e cho dhèidheil air snàmh, claidheamhaireachd, marachd is fiù 's sealgaireachd.
Ceithir baidealan na sgrìobh Flaubert[deasaich | deasaich an tùs]
Bha Flaubert agus Charles Baudelaire beò aig an aon àm agus bha e cho cudromach mar am bàrd sin a sgrìobh Les Fleurs du Mal ann an litreachas Frangach na 19mh linne. Ann an dà cuid air a chàineadh (air adhbharan moralta) agus tlachdmhor (air sgàth am forsa litreachas aige) nuair a bha e beò fhathast, thathar dhen bheachd an latha an-diugh gur e fear dhe na sgrìobhadairean nobhailean na b’ fheàrr na linne aige, gu seachd àraidh airson Madame Bovary, an nobhail a chuir am Bovaryas (Fraingis bovarysme) air dòigh, agus airson L'Éducation sentimentale a lean e; thathar a’ cur a chuid obrach eadar na nobhailean eòlais-inntinn a sgrìobh (Stendhal), agus an nàdarras aig (Émile Zola agus Guy de Maupassant, ged an robh an dithis sin cinnteach gur e Flaubert a sheall an t-slighe air adhart dhuibh). Thug na sgrìobh Honoré de Balzac buaidh mhòr airsan, agus bha e ag obair air na cuspairean sin ann an dòigh uabhasach pearsanta (Tha L'Éducation sentimentale coltach ri Le Lys dans la vallée agus chuir La Femme de trente ans smuaintean na inntinn airson Madame Bovary a sgrìobhadh)[10]. 'S e nobhailean gu math fìorachail a sgrìobh e. A bharrachd air sin, bha àilleachd sgrìobhaidh (Fraingis: ésthetique) fa leth cudromach dha, is le sin chuireadh e mòran ùine seachad gus gach leabhar a chur air dòigh, is e gan sgrùdadh leis ainmeil “Deuchainn na Beòil” (Fraingis: L’épreuve du gueuloir)[11] », nuair a leughadh e na sgrìobhadh anns an guth àrd). Bha beò-ghlacadh mòr aige taobh na sgrìobh Honoré de Balzac, an t-athair litreachail aige, agus sgrìobh e an seantans sin anns na notaichean aige: Teich bho Le Lys dans la vallée, na chuir earbsa ann an Le Lys dans la vallée.[12]
Mu dheireadh thall, 's e ùghdar uabhasach moralta a bh' ann, air sàilleabh cho ìoronasach agus eu-dòchasach a bha, taobh na daoine. Sheall Dictionnaire des idées reçues (Gàidhlig : Faclair na smuaintean air fhaighinn) dìreach cho tàlantach 's a bha e le sin. Chuir Pléiade còig leabhraichean dhe litrichean a sgrìobh e gu Louise Colet, George Sand agus mòran eile anns a’ chlò.
A chuid obrach[deasaich | deasaich an tùs]
Leabhraichean
- Rêve d'enfer, 1837
- Mémoires d'un fou, 1838
- Madame Bovary, 1857 agus 1930 (le sgrìobhainnean taigh nan Cùirte)
- Salammbô, 1862 agus 1874 (clò-bhualadh mu dheireadh)
- L'Éducation sentimentale, 1869
- Le Candidat (vaudeville), 1874
- La Tentation de saint Antoine, 1874 agus 1903 (clò-bhualadh mu dheireadh)
- Trois Contes :Un cœur simple, La Légende de saint Julien l'Hospitalier, Hérodias, 1877
- Le Château des cœurs (Dràma), 1880
- Bouvard et Pécuchet (nach do chrìochnaich e), 1881
- Par les champs et les grèves (Voyage en Bretagne), 1886
- Mémoires d'un fou, 1901
- À bord de la Cange, 1904
- Œuvres de jeunesse inédites, 1910
- Dictionnaire des idées reçues, 1913
- Premières œuvres, 4 leabhraichean, 1914 – 1920
- Novembre, 1928 (ach 1842)
- Souvenirs, notes et pensées intimes (1838 – 1841), 1965
- Album, annoté par Jean Bruneau agus Jean A. Ducourneau, 1972
- Bibliomanie et autres textes 1836 - 1839, 1982
Litrichean
- Lettres à la municipalité de Rouen, 1872
- Lettres à George Sand, 1884
- Correspondance, 4 leabhraichean, 1887 – 1893
- Lettres à sa nièce Caroline, 1906
- Lettres inédites à Georges Charpentier, 1911
- Lettres inédites à la Mathilde Bonaparte, 1927
- Correspondance, 9 leabhraichean, 1926 - 1933 agus Supplément, 4 leabhraichean, 1954
- Lettres inédites à Tourgueneff, 1946
- Lettres inédites à Raoul Duval, 1950
- Lettres d'Orient, 1990
- Correspondance, notaichean le Yvan Leclerc agus Jean-Benoît Guinot, 6 leabhraichean: I (1830 - 1851), 1973; II (1851 - 1858), 1980; III (1859 - 1868), 1991; IV (1869 1875), 1998; V (1875 – 1880), 2007; Index, 2007 (éd. Jean Bruneau)
Cruinneachaidhean
- Œuvres complètes, 8 leabhraichean, 1885 (Quantin)
- Œuvres, 10 leabhraichean, 1874 – 1885 (Lemerre)
- Œuvres complètes, leabhraichean, 1926 - 1933 (Conard)
- Œuvres complètes illustrées, leabhraichean, 1921 – 1925
- Œuvres, 2 leabhair. 1951 – 1952 agus 1989 (clò-bhualadh ùr), notaichean le Albert Thibaudet agus René Dumesnil (Gallimard)
- Œuvres complètes, 1940 – 1957 (Les Belles Lettres)
- Œuvres complètes, 2 leabhair. 1964 (Seuil)
- Œuvres complètes, 18 leabhraichean, 1965 – 1965, notaichean le Maurice Nadeau
- Œuvres complètes, 16 leabhraichean, 1975 (Études littéraires françaises)
- Œuvres complètes, 16 vo leabhraichean, 1971 – 1975, notaichean le Maurice Bardèche
- Œuvres complètes, notaichean le Claudine Gothot-Mersch agus Guy Sagnesinconnue, 5 leabhraichean. : Œuvres de jeunesse, 2001; I-V: air an t-slighe.
Iomraidhean[deasaich | deasaich an tùs]
- ↑ L'acte de naissance
- ↑ L'acte de décès
- ↑ Encyclopædia Britannica
- ↑ Encyclopédie Larousse
- ↑ Consultable en ligne
- ↑ Deach tùsail: Je suis bon catholique. Mais je n’oublierai jamais que le plus illustre de mes ancêtres fut protestant
- ↑ Taigh-tasgaidh Flaubert
- ↑ Biographie
- ↑ documents familiaux
- ↑ C. Gothot-Mersch, Dictionnaire des littératures de langue française, Bordas, p810.
- ↑ Le gueuloir de Flaubert : explications du mythe
- ↑ C. Gothot-Mersch, Dictionnaire des littératures de langue française


text:
Tuathan-gaoithe Uibhist
Sgrìobh fear de chomhairlichean Uibhist chun MOD, a' faighneachd carson a tha iad a' cur bacadh air tuathan-gaoithe ann an sgìre cho farsaing dhan eilean.
Tha Dòmhnall Manford a' cumail a-mach gu bheil na riaghailtean gan cuir an sàs nas teinne ann an Uibhist na tha ann am pàirtean eile de dh'Alba.
Thog Comhairle nan Eilean Siar dragh bho chionn beagan sheachdainnean gu bheil eaconomaidh Uibhist a' fulaing air sgàth 's mar a tha casg ga chuir air pròiseactan gaoithe.
Dh'iarr iad coinneamh le Ministrealachd an Dìon feuch fuasgladh fhaighinn.
Thuirt an MOD roimhe gu bheil iad a' dèiligeadh ri gach iarrtas ann an Uibhist fa-leth, a-rèir 's dè cho àrd 's a bhiodh na cruinn agus càite am biodh iad air an suidheachadh.
Tha Mgr Manford ag iarraidh air Riaghaltas na h-Alba rannsachadh a chuir air dòigh iad fhèin, mura faigh e freagairt choileanta bhon MOD.


text:
Naidheachdan 11:00m
15 An Giblean 2015 Ùraichte aig Ùraichte aig
Karen Buckley
Thòisich poilis ann an Glaschu a' rannsachadh a-rithist an-diugh airson boireannach òg nach fhacas bho thràth madainn na Sàbaid taobh a-muigh cluba-oidhche air taobh siar a' bhaile. Buinidh Karen Buckley, oileanach a tha 24 bliadhna de dh'aois, do Chorcaigh ann am Poblachd na h-Èireann. Chaidh baga-làimhe leatha fhaighinn an-dè ann am Pàirce Dawsholm anns a' bhaile. Tha poilis air a bhith a' ceasnachadh duine, Alexander Pacteau, ach thuirt iad nach eil e fo amharas aca.
Iomairt an Taghaidh
Dh'fhoillsich Nick Clegg, Ceannard nan Libearalach Deamocratach, manifesto an taghaidh aca ann an Lunnainn an-diugh. Tha na Lib-Deamaich a' gealltainn faochaidh nas motha air cìs teachd-a-steach, agus còig molaidhean a thaobh na h-àrainneachd. Tha iad ag ràdh cuideachd gun cuir iad an eaconamaidh ceart ann an dòigh chothromach le cìsean nas àirde air an fheadhainn as motha a tha a' cosnadh.
Tha UKIP cuideachd a' foillseachadh 's iad a' gealltainn £3bn a bharrachd air an NHS ann an Sasainn agus referendum air ballrachd Bhreatainn san Aonadh Eòrpach cho luath 's a ghabhas.
Fògarraich
Thuirt an carthannas Save the Children gu bheil a h-uile coltas ann gun deach mu 400 luchd-in-imrich - clann ann am feadhainn dhiubh - a bhàthadh nuair a chaidh car den bhàta san robh iad far Libia. Thuirt Mìcheal Diedring, Àrd-Rùnaire na Comhairle Eòrpaich airson In-Imreachd agus Fògarraich, gum feum na h-ùghdarrasan a dhèanamh nas fhasa do dh'fhògarraich tighinn dhan Aonadh Eòrpach.
An Fhadhail a Deas
Thèid luach suas ri £2m de leasachadh a dhèanamh air an Fhadhail a Deas eadar Beinn nam Fadhla agus an t-Iochdar airson a dhìon bho thuiltean. Chaidh beachdachadh rona seo air drochaid a chur ann, ach dh'aontaich Comhairle nan Eilean Siar sgeama dìon thuiltean a chur an sàs.
Stèisean Smàlaidh Steòrnabhaigh
Tha comhairlichean ann an Leòdhas mì-thoilichte mu mhaill air leasachadh aig Stèisean Smàlaidh Steòrnabhaigh. Thuirt Seirbheis Smàlaidh 's Cobhair na h-Alba gun cosg an obair barrachd na bha dùil, agus gu bheil iad a' beachdachadh a-niste air pìosan den stèisean ùr a thogail air Tìr Mòr an toiseach, agus an toirt a Leòdhas an dèidh sin. Tha comhairlichean ag ràdh gun toir sin obair bho chompanaidhean ionadail.
Taigh-Tasgaidh Nàiseanta na h-Alba
Thèid luchd-obrach aig Taigh-Tasgaidh Nàiseanta na h-Alba air stailc a-màireach 's fad an là Dihaoine, agus àimhreit ann bho chionn ùine mu phàigheadh. Thuirt an t-aonadh am PCU gun do dh'fhailich na còmhraidhean eadar ceannardan an taigh-tasgaidh agus Riaghaltas na h-Alba. Tha an t-aonadh ag ràdh gun do sguir luchd-stiùiridh a thoirt airgid a bharrachd do luchd-obrach airson a bhith ag obair air na deireadh-sheachdain.


text:
"Buaidh uabhasach" nan gearraidhean
Thuirt an t-aonadh Unison gum bi buaidh uabhasach aig gearraidhean Comhairle na Gàidhealtachd air an sgìre gu lèir.
Tha rùnaire an aonaidh air a' Ghàidhealtachd ag ràdh gu bheil dragh air buill mu uallach a bharrachd agus faisg air 350 duine a' fàgail an cosnadh len toil.
Feumaidh Comhairle na Gaidhealtachd aontachadh air gearraidhean de £40m.
Sàbhalaidhean
Bidh aca ri sàbhalaidhean luach còrr 's £20m a dhèanamh nuair a thig buidseat na h-ath-bhliadhna.
Thug runaire Unison aig tuath, Iain Gibson, rabhadh mu bhuaidh nan gearraidhean.
Thuirt Mgr Gibson gu bheil dragh air buill gum bi uallach a bharrachd orra agus nach bi obair agus seirbheisean na comhairle aig an ìre a bu chòir.
Lùghdachadh
Thuirt e gum feum am poball a bhith mothachail gun tig lùghdachadh air seirbheisean agus gun sguir feadhainn eile buileach glan.
Tha dragh air Mgr Gibson gun caill cuid de luchd-obrach na comhairle an cosnadh an aghaidh an toil air a' cheann thall.
Thèid buidseat na Comhairle a stèidheachadh Diardaoin.


text:
- TIOTAL
- Meòrachan bho Ceannard Freiceadan na Dùthcha gu Freiceadain na Dùthcha
- EXTERNAL ID
- Z_GB1741_D592_7_13
- ÀITE
- Inbhir Ùige
- SGÌRE
- Gallaibh an Ear
- SIORRACHD/PARRAIST
- GALLAIBH: Inbhir Ùige
- DEIT
- 20 Am Faoilleach 1941
- LINN
- 1940an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6107
- KEYWORDS
- ceannard buidheann catha
treànadh
arm
inbhir uige
firing line
maginot line
freiceadan na dùthcha
dara cogadh
an cogadh ann am Breatainn
an cogadh aig baile
Meòrachan bho Cheannard Freiceadan na Dùthcha gu cinn-feadhna buidhnean Freiceadan na Dùthcha agus phlatùn. .
"Is e amas a' mheòrachain seo Freiceadan na Dùthcha nas fheàrr a chruthachadh".
Tha trì puingean a bharrachd agus trì bonn-notaichean air an duilleig seo den mheòrachan.
Is iad sin na trì puingean a thog Ceannard na Buidhne-catha: trèanadh, misneachd, dòighean obrach a' bhlàir, èideadh is uidheamachd.
Tha puingean anns na bonn-notaichean cuideachd air an àireamh de dhaoine a bhios a' dol air caismeachdan Freiceadan na Dùthcha, measadh an airm air Freiceadan na Dùthcha agus clàr-oideachaidh trèanaidh airson Freiceadan na Dùthcha